РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/112-16

4. март 2016. године

Б е о г р а д

З А П И С Н И К

50. СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 3. МАРТА 2016. ГОДИНЕ

Седница је почела у 12,35 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Зоран Антић, Миодраг Николић, Милија Милетић, Велимир Станојевић, као и Владан Милошевић (заменик Јасмине Обрадовић), Младен Лукић (заменик Милана Ковачевића), Слободан Перић (заменик Жарка Богатиновића), Надица Николић Танасијевић (заменик Ђорђа Стојшића) и Мирољуб Станковић, заменици чланова Одбора.

Седници нису присуствовали чланови Одбора: Јасмина Обрадовић, Милан Ковачевић, Жарко Богатиновић, Ђорђе Стојшић, Марјана Мараш, Горан Ћирић, Јован Марковић, Душан Петровић, Арпад Фремонд и Сабина Даздаревић.

Седници је присуствовао и народни посланик Дејан Нектаријевић.

Једногласно је усвојен следећи

Д н е в н и р е д

1. Разматрање резултата рада Одбора у сазиву од 2014. године;
2. Р а з н о.

Пре преласка на разматрање прве тачке дневног реда усвојени су записници 46, 47. и 48. седнице Одбора, које су одржане 17. фебруара и 19. фебруара 2016. године, у тексту у коме су и предложени.

Прва тачка дневног реда - **Разматрање резултата рада Одбора у сазиву од 2014. године**

У уводним напоменама, председник Одбора Маријан Ристичевић је оценио да је Одбор својим радом дао пун допринос раду Народне скупштине и променама у пољопривреди. По његовим речима, Одбор није био довољно медијски пропраћен а ресорно министарство није довољно уважавало препоруке Одбора. Председник се такође захвалио Служби Народне скупштине на сарадњи и конструктивној подршци, и изразио је наду да ће Одбор у наредном мандату имати прилике да уради више за српску пољопривреду.

У дискусији су учествовали народни посланици: Маријан Ристичевић, Верољуб Матић, Милија Милетић и Миодраг Николић.

Друга тачка дневног реда – **Разно**

Чланови Одбора су одлучили да представник Одбора у Савету за ветеринарство буде председник Маријан Ристичевић.

Пошто других питања и предлога није било, седница је закључена у 12,55 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Бранка Златовић Маријан Ристичевић